ריקרדו זאמורה

ריקרדו זאמורה מרטינס (בספרדית: Ricardo Zamora Martínez‏; 21 בינואר 1901 – 8 בספטמבר 1979) היה כדורגלן ומאמן כדורגל ספרדי. נחשב אחד מגדולי השוערים בכל הזמנים וכאחד מגדולי הכדורגל הספרדי. זאמורה כונה בזמנו "האלוהי" (El Divino) ועד הופעתו של השוער הסובייטי לב יאשין בשנות ה-50 של המאה ה-20, נחשב זאמורה כגדול השוערים בהיסטוריה. פרס השוער היעיל ביותר בליגה הספרדית נקרא על שמו. נולד בברצלונה. בגיל 15 ערך את הופעת הבכורה שלו בקבוצת אספניול, בה שיחק עד 1919 ואז, לאחר שהסתכסך עם מאמן הקבוצה, עבר למתחרה העירונית ברצלונה. במדי ברצלונה זכה בשנים 1920 ו-1922 בגביע הספרדי. ב-1922 חזר לשחק במדי קבוצת אספניול תמורת סכום של 25,000 פזטות ושכר חודשי של 5,000 פזטות שהיוו סכום שיא באותן שנים. במדי אספניול הוא זכה בגביע הספרדי בפעם השלישית בשנת 1929. ב-1930 עבר לריאל מדריד בהעברה שזכתה להדים רבים בעקבות סכום השיא החדש ששולם עבור כדורגלן - 150,000 פזטות ויותר מכך, בשל היריבות הלאומית והפוליטית שהייתה נטושה בין ברצלונה ומדריד. זאמורה זכה יחד עם ריאל מדריד בשתי אליפויות בשנים 1932 ו-1933 ובשני גביעים בשנים 1934 ו-1936. עם פרוץ מלחמת האזרחים הספרדית הופסקה הליגה הספרדית וזאמורה עבר לשחק בקבוצה הצרפתית ניס יחד עם כוכב ברצלונה ז'וזפ סמיטייר. לאחר פרישתו ממשחק הוא עבר לאמן ואף זכה עם קבוצתו אתלטיק אויאקיון (היום אתלטיקו מדריד) באליפות ספרד. כמו כן, אימן את קבוצות סלטה ויגו ומאלגה. ב-1952 הוא מונה למאמן נבחרת ספרד בכדורגל, מינוי שנמשך שמונה ימים בלבד. את הקריירה שלו בנבחרת ספרד פתח זאמורה ב-28 באוגוסט 1920 במשחקים האולימפיים באנטוורפן. הייתה זו הופעת הבכורה של נבחרת ספרדית בכדורגל והנבחרת זכתה במדליית הכסף במשחקים. זאמורה התכבד להיות השוער הראשון בהיסטוריה של גביע העולם בכדורגל שעצר בעיטת 11 והוא עשה זאת בניצחונה של ספרד על ברזיל 3:1 במסגרת מונדיאל 1934. במשחק רבע הגמר באותו טורניר פגשה ספרד את המארחת איטליה. באחד מהמשחקים האלימים ביותר בהיסטוריה של גביע העולם, שהסתיים בתיקו 1:1 לאחר הארכה, נפצע זאמורה יחד עם עוד שישה משחקני ספרד וארבעה משחקני איטליה ולא היה מסוגל להופיע למשחק החוזר שנסתיים בניצחון האיטלקים שזכו בגביע העולמי בסיום הטורניר. את משחקו האחרון בנבחרת ערך זאמורה בשנת 1939 במשחק ידידות נגד גרמניה. ב-19 שנותיו כשוער הנבחרת שיחק זאמורה ב-46 משחקים בינלאומיים וספג 42 שערים. זאמורה התבלט בזכות מיקומו המעולה כשוער, שליטתו ברחבת ה-16, תגובותיו האינסטינקטיביות ובקור רוחו. הוא נודע גם בזכות ראוותנותו במגרש ומחוצה לו. ב-1936, בעת ששיחק במדי ריאל מדריד, עצר זאמורה בעיטה של ז'וזפ אסקולה, חלוץ ברצלונה, עצירה שנחשבה בזמנו ליוצאת מן הכלל וקיבלה סופרלטיבים רבים. אספניול הגביע הספרדי: 1928/29 אליפות קטלוניה (2): 1917/18, 1928/29 ברצלונה הגביע הספרדי (2): 1920, 1922 אליפות קטלוניה (3): 1919/20, 1920/21, 1921/22 ריאל מדריד אליפות ספרד (2): 1931/32, 1932/33 הגביע הספרדי (2): 1934, 1936 נבחרת ספרד מדליית כסף אולימפית: 1920 אישיים השוער הספרדי של המאה ה-20 מטעם IFFHS השוער האירופאי הרביעי הטוב ביותר של המאה ה-20 מטעם IFFHS השוער החמישי הטוב ביותר בעולם של המאה ה-20 מטעם IFFHS כפפת הזהב בגביע העולם: 1934 הנבחרת המצטיינת בגביע העולם: 1934 אתלטיקו מדריד אליפות ספרד (2): 1939/40, 1940/41 סלטה ויגו סגנית הגביע הספרדי: 1947/48 מדיה וקבצים בנושא ריקרדו זאמורה בוויקישיתוף ריקרדו זאמורה, באתר Transfermarkt ריקרדו זאמורה, באתר BDFutbol ריקרדו זאמורה, באתר WorldFootball.net ריקרדו זאמורה, באתר National Football Teams ריקרדו זאמורה, באתר FootballDatabase.eu פרופיל המאמן, באתר Transfermarkt פרופיל המאמן באתר BDFutbol ריקרדו זאמורה, באתר "Find a Grave" (באנגלית)